OpenLLM-France/wikimedia huggingface dataset:
# Karkh

Karkh fou el nom d'algunes ciutat fortificades de l'Iraq i Síria, al temps del califat, nom agafat de la paraula aramea karka que precisament vol dir ‘vila fortificada’. Hi va haver unes quantes que van portar aquest nom i per distingir les unes de les altres s'acompanya el nom de la ciutat més propera.
Les principals foren:
* al-Karkh de Bagdad
* al-Karkh de Samarra

## Bibliografia

G. Le Strange, Baghdad during the Abbasid Caliphate, Oxford 1900
# Kariya

Kariya (刈谷市, Kariya-shi) (刈谷市, Kariya-shi?) és una ciutat situada en la prefectura de Aichi, Japó.
La ciutat té una població estimada de 145,117 habitants (dades de gener de 2008) i la densitat de població és de 2.880 persones per km². La seva superfície total és de 50,45 km².

## Història

La ciutat va ser fundada l'1 d'abril de 1950. Kariya està germanada amb Mississauga, en Ontario, Canadà.
Kariya està a uns 30 quilòmetres amb tren de Nagoya, la quarta ciutat més gran, la qual va sofrir intensos bombardejos durant la Segona Guerra Mundial.
Hi ha empreses relacionades amb Toyota Motor Corporation, com Toyota Industries Corporation, Aisin Seiki, i Dens Corporation. Toyoda Automatic Loom Works, va anar en realitat l'empresa original, o Kaisha de Toyota Motor Corporation, que es va convertir en una empresa filial. Perquè Toyoda Automatic Loom Works va ser una empresa altament rendible, que els membres de la junta directiva van decidir reinvertir gran part dels beneficis en el creixent negoci de fabricació d'automòbils.
Una institució educativa amb seu en Kariya és el de Aichi University of Education (AUE), una universitat nacional, i la seva afiliada escola secundària. Tant el AUE i AUE High School es troben en la secció de Igaya.
Durant la Segona Guerra Mundial, grans torres de comunicacions finançades per l'Alemanya Nazi van ser construïdes a Kariya i es van utilitzar per comunicar les ordres d'atacar a Pearl Harbor. No obstant això ja han estat demolides.

## Personatges natius

* Mitsunori Yoshida(1962) jugador de futbol. competit en Agonia de Doha.
* Koji Kondo (futbol)(1972-2003) jugador de futbol.
* Nobuyuki Sato (atleta)(1972) corredor de marató. medalla de bronze en Campionat Mundial d'Atletisme de 1999.

## Ciutats germanes

* Mississauga, Canadà

## Referències

* ↑ 姉妹都市カナダ・ミササガ市 Arxivat 2016-06-09 a Wayback Machine. Ciudad de Kariya,
# Kariés

Kariés és un assentament del Mont Atos, a Macedònia. És la seu de l'administració eclesiàstica i secular de l'estat monàstic. El cens grec de 2001 assenyalava una població de 233 habitants, sent així la ciutat més poblada de l'Atos. La major església de Kariés és el Protaton, és a dir, l'església del Protos o cap de la comunitat monàstica.
L'any 1283, els croats sota el mandat de l'emperador romà d'Orient Miquel VIII van atacar el Mont Atos. Van torturar i van penjar el Protos i van matar molts monjos. Aquests monjos són considerats màrtirs per l'Església ortodoxa i la seva festivitat és el 5 de desembre per a les esglésies que segueixen el tradicional calendari julià (el 18 de desembre en el calendari gregorià).

## Enllaços externs

* La capital del Mont Atos Arxivat 2007-01-06 a Wayback Machine.
* Ministeri Grec de Cultura: Església de Protaton a Kariés
# Jordi Ramon i Torres

Jordi Ramon i Torres (Tàrrega, Urgell, 8 de setembre de 1971) és un ex-polític català.
Militant d'Esquerra Republicana de Catalunya (ERC) des de 1989. Fou regidor de l'Ajuntament de Tàrrega des del 2003 al 2015. Es presenta com a cap de llista per ERC als comicis municipals de l'any 2003 i surt elegit regidor de l'Ajuntament de Tàrrega. De no tenir representació en l'arc municipal, ERC obté tres regidors, els quals signen un acord de Govern amb AIPN i PSC, fruit del qual Jordi Ramon exerceix de regidor d'Esports, Ensenyament i Joventut. En les eleccions del 2007, torna a encapçalar la candidatura i la seva formació manté els tres regidors, que renoven el pacte amb AIPN-PSC incorporant ICV. Durant aquesta legislatura (2007/2011) ocupa les responsabilitats de regidor de Cultura i 1r. Tinent d'Alcalde. En la seva última legislatura (2011/2015) ERC es queda amb un sol representant a l'arc municipal i Jordi Ramon exerceix com a regidor de l'oposició. Durant la seva trajectòria política també ha ocupat un escó al Consell Comarcal de l'Urgell, a la Diputació de Lleida i com a diputat al Congrés en la legislatura 2004-2008.

## Referències

* 1 2 «Jordi Ramon» (en castellà). Congrés dels Diputats, 2008. [Consulta: 3 març 2015].
* ↑ «Jordi Ramon». Esquerra Republicana de Catalunya. Arxivat de l'original el 2015-04-02. [Consulta: 3 març 2015].
* ↑ Jordi Ramon i Torres Arxivat 2015-09-24 a Wayback Machine. al web del consistori de Tàrrega
* ↑ Jordi Ramon Torres, cabeza de lista de Esquerra por Lleida, (en castellà). El País, 12 de gener de 2004
# Jordi Riart i Vendrell

Jordi Riart i Vendrell (Lladurs, 1956), enginyer tècnic agrícola i polític català, va ser alcalde de Solsona (2003-2007), regidor de l'Ajuntament de Solsona (2003-2011) i conseller comarcal al Consell Comarcal del Solsonès (2007-2011).

## Biografia

Casat i sense fills, és enginyer tècnic agrícola i treballador de l'Oficina Comarcal del Solsonès del Departament d'Agricultura de la Generalitat.
El seu pas per la política va començar el 2002 quan a instància de la secció solsonina de Convergència Democràtica de Catalunya (CDC) va treballar en uns projectes relacionats amb l'agricultura, la ramaderia i l'àmbit rural que servirien per a tirar unes línies de futur de la ciutat de Solsona.
Aquest contacte amb la formació política el va portar a encapçalar la candidatura de Convergència i Unió a les eleccions municipals de 2003 a Solsona, rellevant l'històric alcalde Ramon Llumà com a cap de llista de CiU a uns comicis a l'Ajuntament.
El 14 de juny de 2003 va ser escollit alcalde de Solsona, càrrec que va ocupar fins al 2007.
Va tornar a ser candidat a les eleccions municipals de 2007, però la pèrdua de la majoria absoluta de CiU a l'Ajuntament solsoní van permetre que Xavier Jounou (ERC) fos el seu successor a l'alcaldia.
Va continuar sent regidor de l'Ajuntament, a l'oposició, fins al 2011, mandat en el qual també va ser conseller comarcal al Consell Comarcal del Solsonès (2007-2011). Va abandonar l'activitat política per manca de suports dins la seva formació.
Entre 2008 i 2009 va haver de fer front a un càncer que el va obligar apartar-se de la seva feina i les seves responsabilitats polítiques. Va impulsar l'Associació Fènix d'ajuda i suport contra el càncer.

## Equip de Govern Municipal (2003 a 2007)

En el mandat que Jordi Riart va ser alcalde de Solsona, aquest fou l'Equip de Govern que encapçalà:
| Equip de Govern (2003-2007) | Càrrec |
| Jordi Riart i Vendrell (CiU) | alcalde i president de l'Ajuntament |
| Francesc Azorín i Montañà (CiU) | primer tinent d'alcalde i regidor d'Urbanisme i Esports |
| Jordi Xandri i Solé (CiU) | segon tinent d'alcalde i regidor d'Hisenda, Administració, Serveis, Habitatge i Indústria |
| Immaculada González i Ribes (CiU) (fins al 6 de juliol de 2004) | tercera tinent d'alcalde i regidora de Sanitat i Benestar i Família |
| Montserrat Albacete i García (CiU) (des del 6 de juliol de 2004) | tercera tinent d'alcalde i regidora de Sanitat i Benestar i Família. |
| Núria Giné i Esparbé (CiU) | quarta tinent d'alcalde i regidora de Cultura, Educació i Joventut |
| Dolores Carmen Pérez i Alcázar (CiU) | regidora de Comerç, Consum i Turisme |
| José Antonio Pelegrina i Murcia (CiU) | regidor de Governació, Parcs i Jardins i Medi Ambient |

## Referències

* ↑ Jordi Riart presenta un equip de CiU renovat per tornar a governar Solsona
* ↑ Riart diu que plega perquè no té el "màxim suport" de Convergència.
* ↑ «Jordi Riart: ´Compartir la malaltia ho fa menys feixuc´». Regió 7, 31-01-2014. [Consulta: 25 maig 2016].
# Jutta Bauer

Jutta Bauer (Hamburg, 9 de gener de 1955) és una il·lustradora i escriptora alemanya, especialment coneguda al seu país per la il·lustració de la sèrie Juli, escrita per Kirsten Boie, així com d'algunes novel·les de Christine Nöstlinger. Més recentment s'ha popularitzat amb llibres escrits i il·lustrats per ella mateixa, com Marecrits, traduït per Núria Ventura al català, Selma, La reina dels colors o El ángel del abuelo. Al 2006, Anaya va publicar un altre llibre il·lustrat per ella, Así empezó todo, amb textos de Jürg Schubiger i Franz Hohler.
Al 2008, Tàndem edicions va publicar un altre llibre il·lustrat per Jutta Bauer, Per què vivim als afores de la ciutat amb textos de Peter Stamm, d'aquest n'existeix una versió en català, traduïda per Patrícia Llorens i Laura Prades.

## Reconeixements

* Premi Hans Christian Andersen d'il·lustració, 2010.
* Premi Nacional de Literatura Infantil d'Alemanya, 2001, amb el llibre Marecrits.

## Referències

* ↑ «Hans Christian Andersen Award». International Board of Books for Young People. [Consulta: 22 març 2023].

## Enllaços externs

* Per què vivim als afores de la ciutat
* Entrevista a Jutta Bauer
# Jutta Burggraf

Jutta Burggraf (Hildesheim, Alemanya, 1952 - Pamplona, 5 de novembre de 2010) fou una teòloga alemanya, escriptora de més d'una vintena de llibres i professora universitària. És considerada activista dels drets socials i polítics de les dones, del nou feminisme, de la persona homosexual i de l'obertura als altres.
Doctora en psicopedagogia per la Universitat de Colònia (1979) i en teologia per la Universitat de Navarra (1984), fou professora de l'Institut Acadèmic Internacional de Kerkrade des del 1989 i de la Universitat de Navarra des del 1996. Investigà sobre l'ecumenisme, la teologia de la creació, la teologia de la dona o el feminisme. Sobre aquestes qüestions publicà més de 20 llibres, participà en més de 70 llibres col·lectius, va fer més de 70 articles i participà en diversos congressos internacionals. Co-dirigí la revista alemanya Mariologisches, dirigí una col·lecció de l'editorial Promesa (Costa Rica), fou membre del Consell Científic del Internationaler Mariologischer Arbeitskreis Kevelaer (Alemanya) i membre de la Pontifícia Acadèmia Mariana Internacinonal.

## Referències

* 1 2 «Fallece en Pamplona la teóloga alemana Jutta Burggraf». Diario de Navarra, 05-11-2010 [Consulta: 6 març 2015].
* ↑ «Fallece la teóloga Jutta Burggraf». Zenit, 06-11-2010 [Consulta: 6 març 2015].
* ↑ «Una feminista que va más allá del feminismo». Istmo.mx. Istmo. Arxivat de l'original el 2015-04-02. [Consulta: 6 març 2015].
# Khrebtóvaia

Khrebtóvaia (rus: Хребто́вая) és un assentament de tipus urbà de l'óblast d'Irkutsk, a la Federació Russa. Població: 1502 habitants (Cens del 2010); 2071 (Cens del 2002); 3029 (Cens del 1989). Té una estació de la línia ferroviària Baikal-Amur, que a més suposa l'inici del ramal que duu a Ust-Ilimsk.
# Khrenovo

Khrenovo (en rus: Хреново) és un poble de l'óblast de Vladímir, a Rússia, segons el cens del 2010 tenia 105 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Khalid Boutaïb

Khalid Boutaïb (àrab: خالد بوطيب, Ḫālid Bū-Ṭayb; Banhòus, 24 d'abril de 1987) és un jugador de futbol professional francomarroquí que, actualment, juga com a davanter al Yeni Malatyaspor.

## Referències

* ↑ «Khalid Boutaïb». L'Equipe. [Consulta: 9 desembre 2015].
# Junia Velleia

La lex Junia Velleia va ser una llei de l'antiga Roma de la que es coneixen només dos capítols. Un d'ells permetia instituir els nets com a hereus, encara que nasquessin després de la mort del fill (nasciturus, engendrat i encara no nat), si l'avi encara era viu. Un altre manava designar hereus nominals als nets nascuts en vida de l'avi i del pare per evitar la invalidació del testament si el pare moria abans que l'avi i no hi havia altres hereus.
Està datada l'any 10 sota els cònsols Gai Juni Silà i Gai Vel·lei Tutor.

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 100 [Consulta: 28 abril 2022].
# Kitt Peak

Kitt Peak (O'odhamː Ioligam) és una muntanya d'Arizona (Estats Units d'Amèrica) de 2097 m d'alçada, sent el punt més alt de les muntanyes Quinlan.
A dalt del pic es troba l'observatori astronòmic Kitt Peak National Observatory, el radiotelescopi del qual és un dels que componen el sistema Very Long Baseline Array mundial.
El cim va ser nomenat en anglès per l'agrimensor del comtat George J. Roskruge per a la seva germana, Phillippa, que era l'esposa de William F. Kitt. Al seu mapa del comtat de Pima de 1893, Roskruge va escriure el nom "Kits". A petició de l'esposa de George F. Kitt, l'ortografia es va canviar el 1930.
Kitt Peak és el segon cim més alt de la Reserva índia Tohono O'odham i, com a tal, és el segon més sagrat després del pic Baboquivari. A prop del cim hi ha el jardí de I'itoi on, segons la tradició de la nació, té la residència d'estiu del germà gran de la deïtat. El nom Ioligam significa "pal vermell" en referència a l'abundància d'arbustos de Arctostaphylos (manzanita) a la muntanya i als seus voltants.

## Referències

* ↑ «Kitt Peak». Geographic Names Information System, Servei Geològic dels Estats Units. [Consulta: May 15, 2009].
* ↑ Waugh, John C. «Indians Yield Telescope Site». Christian Science Monitor, June 27, 1960.
# Kidian Diallo

Kidian Diallo (Niéna, 1944) fou un futbolista malià de la dècada de 1960.
Fou internacional amb la selecció de futbol de Mali. Pel que fa a clubs, destacà a Djoliba AC i AS Real Bamako. Com a entrenador dirigí el Djoliba i la selecció.

## Referències

* ↑ Interview de Kidian Diallo Arxivat 2016-03-04 a Wayback Machine. sur afribone.com
# Kihei

Kihei és una concentració de població designada pel cens dels Estats Units a l'estat de Hawaii. Segons el cens del 2000 tenia 16.749 habitants.

## Demografia

Segons el cens del 2000, Kihei tenia 16.749 habitants, 6.170 habitatges, i 3.811 famílies La densitat de població era de 636,53 habitants per km².
Dels 6.170 habitatges en un 32,0% hi vivien nens de menys de 18 anys, en un 45,7% hi vivien parelles casades, en un 10,6% dones solteres, i en un 38,2% no eren unitats familiars. En el 25,7% dels habitatges hi vivien persones soles el 4,0% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,70 i el nombre mitjà de persones que vivien en cada família era de 3,31.
Per edats la població es repartia de la següent manera: un 25,1% tenia menys de 18 anys, un 8,1% entre 18 i 24, un 36,2% entre 25 i 44, un 23,6% de 45 a 64 i un 7,0% 65 anys o més.
L'edat mediana era de 35,3 anys. Per cada 100 dones hi havia 103,09 homes. Per cada 100 dones de 18 o més anys hi havia 103,32 homes.
La renda mediana per habitatge era de 46.215 $ i la renda mediana per família de 50.738 $. Els homes tenien una renda mediana de 33.229 $ mentre que les dones 26.881 $. La renda per capita de la població era de 21.591 $. Aproximadament el 7,0% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kihei». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 18 setembre 2010].
* ↑ «Geographic Comparison Table-Kihei». American Fact Finder. Oficina del Cens dels Estats Units, 15-09-2010.
# Kashi

«Kashi» té aquests significats:
* Regne de Kashi, un dels 16 Maha janapades (grans regnes de l'Índia del Nord vers 600-200 aC)
* Kashi, nom alternatiu de Benarés o Varanasi (agafat per estar a la vora dels rius Varana i Asi)
# Kasey Keller

Kasey Keller (Olympia, 29 de novembre de 1969) és un futbolista estatunidenc ja retirat, que ocupava la posició de porter.

## Trajectòria

Comença a destacar a l'equip de la Universitat de Portland, amb qui arriba a les finals de la NCAA de 1988. L'any següent milita al Portland Timbers de la Western Soccer Alliance. Eixe mateix any és quart amb la selecció americana al Mundial Juvenil, on assoleix el Baló d'Argent per les seues actuacions.
Entra dins el combinat del seu país que acudeix al Mundial d'Itàlia de 1990. Fitxa llavors pel Millwall FC anglès, amb qui juga entre 1992 i 1996, tot sumant 202 partits. El 15 d'agost de 1996, després del descens del seu equip a la Second Division, marxa al Leicester City FC per 900.000 lliures.
En el seu primer any a Leicestar va ser peça clau en la bona marxa del club, que va culminar amb la victòria a la Copa de la Lliga de 1997. El 1999 marxa al Rayo Vallecano, de la primera divisió espanyola, on roman dues temporades.
L'estiu del 2001 retorna a Anglaterra, a les files del Tottenham Hotspur FC. Va ser titular amb els Spurs fins a la campanya 04/05, quan és substituït per Paul Robinson. Al novembre del 2004, és cedit al Southampton FC per un mes, i al gener del 2005, fitxa pel Borussia Mönchengladbach.
Al club alemany prompte es va fer amb la titularitat i les seues bones actuacions van evitar el descens de categoria. A la campanya 06/07 va ser triat pels seus companys com a capità del club, sent el segon estatunidenc, després de Claudio Reyna, en obtindre eixe càrrec en un conjunt alemany.
En el mes d'agost del 2007 retorna a la Premier League al fitxar pel Fulham FC. En principi era suplent d'Antti Niemi, però les lesions del finlandès li van retornar la titularitat. Però, l'americà també va patir una lesió que el va mantindre fora dels terrenys de joc fins al febrer de 2008. En finalitzar eixa campanya, retorna al seu país per militar al Seattle Sounders FC.
Ha estat nomenat Futbolista Estatunidenc de l'Any en tres ocasions: 1997, 1999 i 2005.

## Selecció

Des del seu debut el 4 de febrer de 1990, davant Colòmbia, Kasey Keller ha disputat 102 partits amb la selecció dels Estats Units. Ha disputat fins a quatre Mundials de Futbol: 1990, 1998, 2002 i 2006. Amb la selecció olímpica va participar en els Jocs de 1996.
A banda, ha estat present en diverses Copes d'Or de la CONCACAF: 1991, 2002, 2005 i 2007 (tot guanyant les tres darreres); i en dues Copa Amèrica, 1995 i 2007.

## Referències

* ↑ Sabatés, Roger. «Cuando tu padre quiere que juegues béisbol y a ti te gusta el ‘soccer’» (en castellà), 06-02-2022. [Consulta: 2 octubre 2024].

## Enllaços externs

* Fitxa del jugador Arxivat 2006-11-13 a Wayback Machine.
# Montmany

«Montmany» té aquests significats:
* Montmany de Puiggraciós, poble avui dia part del municipi de Figaró-Montmany
* Montmany (Cervelló), muntanya al municipi de Cervelló a la comarca del Baix Llobregat
* Can Montmany de Maspassoles, masia al municipi de Corbera de Llobregat (Baix Llobregat)
* Castell de Montmany, construcció defensiva del segle xi - XII al municipi de Figaró-Montmany
* Figaró-Montmany, municipi de la comarca del Vallès Oriental
* Grau de Montmany, coll de muntanya al terme municipal de Sant Quirze Safaja (Moianès)
* Serra de Montmany, serra al municipi de Taradell a la comarca d'Osona
* Can Montmany (Sant Cugat del Vallès), masia a Valldoreix
# Todos los hombres sois iguales

«Todos los hombres sois iguales» té aquests significats:
* Cinema: Todos los hombres sois iguales (pel·lícula), pel·lícula espanyola de 1994 dirigida per Manuel Gómez Pereira
* Televisió: Todos los hombres sois iguales (sèrie de televisió), sèrie de televisió còmica espanyola emesa per Telecinco, entre 1996 i 1998 i basada en la pel·lícula homònima
# Súdogda

Súdogda (en rus Судогда) és una ciutat de l'óblast de Vladímir, Rússia. Es troba a la vora esquerra del riu Súdogda, un afluent del Kliazma, a 40 km al sud-est de Vladímir. El 2010 tenia 12.035 habitants.

## Història

La ciutat ja es menciona per primera vegada el segle xvii com l'slobodà de Súdogsdskaia. Poc després va ser reanomenada com el poble de Súdogda i li fou atorgat l'estatus de ciutat el 1778. El 1806 i 1838 la ciutat fou greument afectada per incendis. A la segona meitat del segle xix, però, la ciutat va rebre un gran impuls econòmic gràcies al primer molí de teixit de lli obert el 1879 i a una fàbrica d'ampolles de vidre.

## Cultura i llocs d'interès

A Súdogda es troba la famosa catedral de Santa Caterina, del 1814, i l'església d'Alexandre Nevski del 1870. A més a més, també hi ha un museu d'etnografia territorial.

## Economia i transports

La companyia més important de la ciutat és una fàbrica de llana mineral reubicada en l'antiga fàbrica d'ampolles de vidre. També hi ha companyies d'indústria tèxtil, de mobles i alimentàries.
La ciutat és terminal per als trens de mercaderies que fan la línia Múrom-Kovrov.
# Croats Junts

Croats Junts (croat Hrvatsko Zajedništvo) fou una aliança electoral de Bòsnia i Hercegovina encapçalada per la Unió Democràtica Croata 1990 a les eleccions generals de Bòsnia i Hercegovina de 2006. Va obtenir dos escons a la Cambra de Representants de Bòsnia i Hercegovina.
# Cygnus CRS Orb-3

Cygnus CRS Orb-3, també coneguda com a Orbital Sciences CRS Flight 3, va ser un intent vol el 28 d'octubre de 2014 de la nau espacial de subministrament no tripulada Cygnus desenvolupada per Orbital Sciences Corporation. El vol el va dur a terme Orbital Sciences sota contracte de la NASA com a missió del programa Commercial Orbital Transportation Services (COTS). Hagués sigut el quart vol a l'Estació Espacial Internacional i el cinquè llançament amb el coet Antares de l'empresa, però va donar com a resultat que el coet Antares explotés uns segons després d'enlairar-se.

## Referències

* ↑ «Worldwide Launch Schedule». Spaceflight Now. Arxivat de l'original el 11 setembre 2013. [Consulta: 26 setembre 2014].
* ↑ «International Space Station Flight Schedule». SEDS, 15-05-2013.
* ↑ Plait, Phil. «Breaking: Antares Rocket Explodes On Takeoff». Slate, 28-10-2014. [Consulta: 28 octubre 2014].

## Enllaços externs

* Cygnus Orb-3Arxivat 2014-10-25 a Wayback Machine. at Orbital.com
* NASA media kit
* NASA post-launch press conference
# Cygnus OB2 12

Cygnus OB2 12 és una de les estrelles més lluminoses conegudes. Aquesta estrella hipergegant blava situada a la constel·lació del Cigne, considerada per alguns autors com una estrella variable blau lluminosa (LBV), a una distància de 1700 parsecs té una magnitud absoluta visual de -10,6 i una magnitud bolomètrica de -12,2, cosa que equival a una lluminositat de 6 milions de vegades la del Sol.
L'estudi d'aquesta estrella és difícil per la forta pèrdua de brillantor que pateix a causa del material expulsat en diverses erupcions i a la presència de pols interestel·lar entre ella i nosaltres, en cas de no existir, seria probablement la més brillant de la constel·lació Aquesta estrella pertany a la jove i massiva associació estel·lar Cygnus OB2, que és considerada per alguns autors un cúmul globular jove.

## Referències

* ↑ Philip Massey «A high angular resolution survey of massive stars in Cygnus OB2: results from the Hubble Space Telescope fine guidance sensors» (en anglès). Astronomical Journal, 2, 14-01-2014, pàg. 40. DOI: 10.1088/0004-6256/147/2/40.
* ↑ Stanford E. Woosley «A Radial Velocity Survey of the Cyg OB2 Association» (en anglès). Astrophysical Journal, 2, 01-08-2007, pàg. 1102–1120. DOI: 10.1086/513709.
* ↑ Indrek Kolka «Variability survey of brightest stars in selected OB associations» (en anglès). Astronomy and Astrophysics, 2017, pàg. 108–108. DOI: 10.1051/0004-6361/201629395.
* 1 2 Francisco Najarro «On the nature of the galactic early-B hypergiants» (en anglès). Astronomy and Astrophysics, 01-05-2012, pàg. 145–145. DOI: 10.1051/0004-6361/201117472.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «The optical spectrum of an LBV candidate in the Cyg OB2 association» (en anglès). Astronomy Reports, 12, 01-12-2004, pàg. 1005–1018. DOI: 10.1134/1.1836024.

## Enllaços externs

* http://www.tim-thompson.com/cyg-ob2-12.html
* Cygnus OB2 12 a la base de dades SIMBAD